

Οί 9 ί(Λΐ 5 ^ 9 ηεοΙ 6γ I 
ΤΗθοΰοΓοε Μουιηαρι 
ΡβΙε: 2012.06.^Ό9:45:14 
ΕΕ5Τ 
Ρθ35θπ: δίβΠθο ΡϋΡ 
(βΓηϋβΰϋβά) ■ 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


2631 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 197 

13 Ιουνίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποίησης του Εγκεκριμένου Ρυμοτομι¬ 
κού Σχεδίου λόγω άρσης και επανεπιβολής της 
ρυμοτομικής απαλλοτρίωσης σε φερόμενη ιδιο¬ 
κτησία των Αναστασίας Σιδέρη, Βασιλικής Λιόση, 
Γεωργίου Λιόση, Δήμητρας Λιόση, στο Ο.Τ. 588 

του Δήμου Ιλίου Αττικής». 1 

Άρση δέσμευσης χαρακτηριζόμενου ως κοινωφελούς 
χώρου τμήματος οικοπέδου και άρση αναγκα¬ 
στικής απαλλοτριώσεως ρυμοτομούμενου τμή¬ 
ματος οικοπέδου σε Ο.Τ. επί της οδού Ευ. Ζάππα 
21 στην Καβάλα με τροποποίηση εγκεκριμένου 
σχεδίου πόλης Καβάλας κατ’ εφαρμογή της υπ’ 
αριθμ. 109/2009 απόφασης του Τριμελούς Διοικη¬ 


τικού Πρωτοδικείου Καβάλας. 2 

ΑΠΟΦΑΣΕΙ Σ 

Αριθμ. Φ5493/2624/12 (1) 


Έγκριση τροποποίησης του Εγκεκριμένου Ρυμοτομικού 
Σχεδίου λόγω άρσης και επανεπιβολής της ρυμοτομι¬ 
κής απαλλοτρίωσης σε φερόμενη ιδιοκτησία των Ανα¬ 
στασίας Σιδέρη, Βασιλικής Λιόση, Γεωργίου Λιόση, Δή¬ 
μητρας Λιόση, στο Ο.Τ. 588 του Δήμου Ιλίου Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Ν. 4067/2012 «Νέος Οικοδομικός Κανονισμός» 
(ΦΕΚ 79 Α /12). 

2. Το Ν.4030/2011 «Νέος τρόπος έκδοσης αδειών δό¬ 
μησης, ελέγχου κατασκευών και λοιπές διατάξεις» (ΦΕΚ 
249 Α /II) και συγκεκριμένα το άρθρο 30, όπως ισχύει μετά 
το άρθρο 62 του Ν. 4042/2012 (ΦΕΚ 24/ Α/13.2.2012). 

3. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87 Α /10) και συγκεκριμένα την παρ. 
11.19 του άρθρου 280 (Αρμοδιότητες Αποκεντρωμένης 
Διοίκησης). 

4. Το Ν.1577/1985 «Γενικός Οικοδομικός Κανονισμός» 
(ΦΕΚ 210 Α /85) όπως ίσχυσε μετά το Ν.2831/2000 (ΦΕΚ 
140Α/00). 


5. Την υπ’ αριθμ. 75724/1151/30-12-1983 (ΦΕΚ 767 Β /83) 
Κοινή Απόφαση Υπουργών Προεδρίας της Κυβερνήσεως 
και Χ.Ο.Π. «Κωδικοποίηση τροποποίηση και συμπλήρωση 
των Συλλογικών Οργάνση γνωμοδοτικής και αποφασι¬ 
στικής αρμοδιότητος του Υπ.ΧΟΠ σε ενιαίο κείμενο». 

6. Την υπ’ αριθμ. οικ. 11779/11205/19.3.12 απόφαση του 
Γ ενικού Γ ραμματέα Αποκεντρωμένης Διοίκησης Αττικής 
περί Συγκρότησης των Συμβουλίων Πολεοδομικών Θε¬ 
μάτων και Αμφισβητήσεων (ΣΥΠΟΘΑ) στην έδρα κάθε 
περιφερειακής ενότητας της Περιφέρειας Αττικής, κατ’ 
εφαρμογή του άρθρου 30 του Ν.4030/2011, όπως τροπο¬ 
ποιήθηκε με την 20412/18540/17.5.12 απόφαση 

1. Το Π.Δ. 135/2010 (ΦΕΚ 228Α/10) «Οργανισμός της 
Αποκεντρωμένης Διοίκησης Αττικής» 

2. Την υπ’ αριθμ. οικ. 8201/5171/14.3.11 απόφαση του Γ ενι¬ 
κού Γ ραμματέα Αποκεντρωμένης Διοίκησης περί μεταβί¬ 
βασης αρμοδιότητας υπογραφής στην προϊσταμένη της 
Διεύθυνσης Περιβάλλοντος και Χωρικού Σχεδιασμού 

3. Τα άρθρα 152, 154 και 160 του από 14/27-07-1999 
Π.Δ./τος «Κώδικας Βασικής Πολεοδομικής Νομοθεσίας» 
(ΦΈ.Κ. 580Δ). 

4. Την υπ’ αριθμ. 15897/07 απόφαση του Τριμελούς 
Διοικητικού Πρωτοδικείου Αθήνας. 

5. Την υπ’ αριθμ. 25745/13704/1340/96 απόφαση του 
Νομάρχη Αθηνών (ΦΕΚ 1309Δ/96). 

6. Την υπ’ αριθμ. 228/7.7.11 απόφαση του Δ.Σ. Δήμου Ιλίου. 

7. Το υπ’ αριθμ. 589/14.4.11 έγγραφο της Δ.Π.Σ. του 
ΥΠΕΚΑ και τα στοιχεία που διαβιβάστηκαν με αυτό. 

8. Το υπ’ αριθμ. 24795/12.12.11 έγγραφο της Υπηρεσίας 
Πολεοδομίας του Δήμου Αιγάλεω και τα στοιχεία που 
διαβιβάστηκαν με αυτό. 

9. Το υπ’ αριθμ. 58602/30.11.11 έγγραφο της Τεχνικής 
Υπηρεσίας του Δήμου Ιλίου (Φ5493/5070/11) και τα στοι¬ 
χεία που διαβιβάστηκαν με αυτό. 

10. Το υπ’ αριθμ. 21225/18.5.12 έγγραφο της Οικονομικής 
Υπηρεσίας του Δήμου Ιλίου. 

11. Το υπ’ αριθμ. Φ 5493/2051/4.8.11 έγγραφο της Δ/νσης 
ΠΕΧΩΣχ Αποκεντρωμένης Διοίκησης Αττικής. 

12. Τη με υπ’ αριθμ. Φ5493/220/25.4.12 θετική εισήγη¬ 
ση της Δ/νσης ΠΕΧΩΣχ Αποκεντρωμένης Διοίκησης 
Αττικής 

13. Την ομόφωνα θετική γνωμοδότηση του Συμβουλίου 
Πολεοδομικών Θεμάτων και Αμφισβητήσεων (ΣΥΠΟΘΑ) 
Δυτικού Τομέα Αθηνών, που διατυπώθηκε στην 5η πράξη 
της 1ης συνεδρίασης την 25.5.12. 

14. Το γεγονός ότι 

• Τηρούνται οι προδιαγραφές της παρ. 4 του άρθ-29 
του Ν. 2831/00 (ΦΕΚ-140/Α/00). 

• Υπάρχει πολεοδομική ανάγκη που συνηγορεί υπέρ 
της επανεπιβολής της απαλλοτρίωσης, σύμφωνα με τη 
με αρ. 228/7.7.11 Α.Δ.Σ. Δήμου Ιλίου. 

• Υπήρχε πίστωση για το έτος 2011 για 189.622,20 € 
εις βάρος του Κ.Α. 30.7111.0009 για την «απαλλοτρίωση 
τμήματος οδού Φωκά μεταξύ των Ο.Τ. 587 και 588 περι¬ 
οχής Παλατιανής». σύμφωνα με τη με αρ. 192/9.6.11 Α.Δ.Σ. 
του Δήμου Ιλίου, και υπάρχει και στον προϋπολογισμό 
του Δήμου Ιλίου για το οικονομικό έτος 2012, στον ως 
άνω Κ.Α., σύμφωνα με το με αρ. 21225/18.5.12 έγγραφο 
της οικονομικής Υπηρεσίας του Δήμου Ιλίου. 

• Δεν υποβλήθηκαν ενστάσεις κατά της απόφασης 
επανεπιβολής της απαλλοτρίωσης, αποφασίζουμε: 

Εγκρίνεται η τροποποίηση του ρυμοτομικού σχεδίου 
στο Ο.Τ. 588 του Δήμου Ιλίου, σε φερόμενη ιδιοκτησία 
των Αναστασίας Σιδέρη, Βασιλικής Λιόση, Γεωργίου 
Λιόση, Δήμητρας Λιόση, τμήμα της οποίας είχε χαρα¬ 
κτηριστεί «ευρύς κοινόχρηστος χώρος - πεζόδρομος» με 


την 25745/13704/1340/24.10.96 (ΦΕΚ 1309Δ/96) απόφαση 
Νομάρχη Αθηνών, λόγω άρσης και επανεπιβολής της 
απαλλοτρίωσης, με τον επανακαθορισμό του χαρα¬ 
κτηρισμού «ευρύς κοινόχρηστος χώρος - πεζόδρομος», 
όπως φαίνεται υπό στοιχεία ΑΒΓΔ στο τοπογραφικό 
διάγραμμα κλ.1:500. που θεωρήθηκε από την προϊστα- 
μένη της Διεύθυνσης Περιβάλλοντος και Χωρικού Σχε- 
διασμού της Αποκεντρωμένης Διοίκησης Αττικής, και 
που αντίτυπο του σε φωτοσμίκρυνση δημοσιεύεται με 
την παρούσα. 

Η ισχύς της παρούσας απόφασης αρχίζει από την 
κοινοποίησή της. 

Κατά της απόφασης αυτής προβλέπεται προσφυγή 
ενώπιον του Υπουργού ΠΕ.ΚΑ. εντός 30 ημερών από τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2012 

Ο Γενικός Γραμματέας Αποκεντρωμένης Διοίκησης 
ΗΛΙΑΣ ΛΙΑΚΟΠΟΥΛΟΣ 

Αριθμ. ΔΠ & ΧΣ 1228 (2) 

Αρση δέσμευσης χαρακτηριζόμενου ως κοινωφελούς 
χώρου τμήματος οικοπέδου και άρση αναγκαστικής 
απαλλοτριώσεως ρυμοτομούμενου τμήματος οικοπέ¬ 
δου σε Ο.Τ. επί της οδού Ευ. Ζάππα 21 στην Καβάλα 
με τροποποίηση εγκεκριμένου σχεδίου πόλης Καβά¬ 
λας κατ’ εφαρμογή της υπ’ αριθμ. 109/2009 απόφασης 
του Τριμελούς Διοικητικού Πρωτοδικείου Καβάλας. 

Ο ΠΕΡΙΦΕΡΕΙΑΡΧΗΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 3 και 186 του Ν. 3852/2010 
(ΦΕΚ 87/Α/7-6-2010) «Νέα Αρχιτεκτονική της Αυτοδιοί¬ 
κησης και Αποκεντρωμένης Διοίκησης - Πρόγραμμα 
Καλλικράτης» όπως τροποποιήθηκαν και συμπληρώθη¬ 
καν μεταγενέστερα. 

2. Το Π.Δ. 144/2010 (ΦΕΚ 237/Α/27-12-2010) «Οργα¬ 
νισμός της Περιφέρειας Ανατολικής Μακεδονίας και 
Θράκης». 

3. Τις διατάξεις του Ν. Δ/τος της 17/7/23 (ΦΕΚ 228/Α/ 
16-8-1923) «Περί σχεδίων πόλεων, κωμών και συνοικισμών 
του Κράτους και οικοδομής αυτών» όπως τροποποιή¬ 
θηκαν και συμπληρώθηκαν μεταγενέστερα. 

4. Τις διατάξεις του Ν. 1337/83 (ΦΕΚ 33/Α/04-03-1983) 
όπως τροποποιήθηκαν και συμπληρώθηκαν μεταγενέ¬ 
στερα. 

5. Το άρθρο 10 του Ν.3044/2002 «Μεταφορά Συντε¬ 
λεστή Δόμησης και ρυθμίσεις άλλων θεμάτων αρμο¬ 
διότητας Υπουργείου Περιβάλλοντος, Χωροταξίας και 
Δημοσίων Έργων» (ΦΕΚ 197/Α/27-8-2002). 

6. Τις διατάξεις του Ν. 2508/1997 «Βιώσιμη οικιστική 
ανάπτυξη των πόλεων και οικισμών της χώρας και άλλες 
διατάξεις» (ΦΕΚ 124/Α/13-06-1997) και συγκεκριμένα την 
περίπτωση ε’ της παρ. 2 του άρθρου 20, όπως τροπο¬ 
ποιήθηκε και συμπληρώθηκε με την παρ. 2 του άρθρου 
31 του Ν.4067/2012 «Νέος Οικοδομικός Κανονισμός» (ΦΕΚ 
79/Α/09-04-2012). 

7. Την παρ. β, άρθρο 2, της απόφασης 10315/2335/ 
5-5-98 «Καθορισμός των όρων και προϋποθέσεων για 
την εφαρμογή των διατάξεων της παρ. 7 του Αρθρου 8 
του Ν. 1337/83, όπως συμπληρώθηκε με την παρ. 4 του 
Άρθρου 20 του Ν. 2508/97» (ΦΕΚ 272/Α/05-05-1998). 

8. Την Εγκ.-43511/161/55/13-6-1988 (Εγκ. 55/88) «Οδηγίες 
και προδιαγραφές για τροποποιήσεις, επεκτάσεις, ρυ¬ 
μοτομικών σχεδίων». 

9. Την Εγκ.-18894/6/5-5-2006 (Εγκ. 6/06) «Ασκηση αρ¬ 
μοδιοτήτων πολεοδομικού σχεδιασμού». 

10. Το Π.Δ./29-05-1985 (ΦΕΚ Δ/279/31-05-1985) «Εγκριση 
του ρυμοτομικού σχεδίου οικισμού Καβάλας (Ν. Καβά¬ 
λας) υφισταμένου προ του έτους 1923 και καθορισμός 
όρων και περιορισμών δόμησης αυτού και τροποποίηση 
του ρυμοτομικού σχεδίου Καβάλας». 

11. Την από 02-06-2009 αίτηση του Παπαδόπουλου 
Ιωάννη προς τον Δήμο Καβάλας για τροποποίηση του 
σχεδίου πόλης Καβάλας στο Ο.Τ. επί της οδού Ευαγ¬ 
γέλου Ζάππα 21 σύμφωνα με την υπ’ αριθμ. 109/2009 
Απόφαση του Τριμελούς Διοικητικού Πρωτοδικείου Κα¬ 
βάλας. 

12. Την υπ’ αριθμ. 109/2009 απόφαση του Τριμελούς 
Διοικητικού Πρωτοδικείου Καβάλας με την οποία ακυ¬ 
ρώνει την άρνηση της Διοίκησης να άρει τη δέσμευση 
του χαρακτηριζόμενου ως κοινωφελούς χώρου τμήμα¬ 
τος του οικοπέδου και να βεβαιώσει την αυτοδικαίως 
επελθούσα άρση της αναγκαστικής απαλλοτριώσεως 


ρυμοτομούμενου τμήματος του ίδιου οικοπέδου που 
επιβλήθηκαν με το από 29-05-1985 π.δ/μα (ΦΕΚ Δ' 279) 
και ανέπεμψε την υπόθεση στη Διοίκηση για να επιλη- 
φθεί του ζητήματος της τροποποίησης του ρυμοτομικού 
σχεδίου. 

13. Τις υπ’ αριθμ. 132/2010, 503/2010, και 220/2011 απο¬ 
φάσεις Δημοτικού Συμβουλίου Καβάλας και τις ενστά¬ 
σεις που υποβλήθηκαν επί αυτών. 

14. Το υπ’ αριθμ. 27075/21-10-2011 έγγραφο του Δήμου 
Καβάλας με το οποίο δηλώνει ότι δεν υπάρχει εγγε¬ 
γραμμένη πίστωση στον τρέχοντα προϋπολογισμό για 
επιβολή εκ νέου απαλλοτρίωσης στο εν λόγω οικόπεδο 
ούτε πρόθεση και δυνατότητα άμεσης τροποποίησης 
του προϋπολογισμού του για εγγραφή νέας πίστωσης 
για επιβολή εκ νέου απαλλοτρίωσης στο εν λόγω οι¬ 
κόπεδο. 

15. Την υπ’ αριθμ. 263/14-02-2012 εισήγηση της Δ/νσης 
ΠΕ.ΧΩ.Σ προς το ΣΧΟΠ Καβάλας με την οποία δεν συμ¬ 
φωνεί με την πρόταση του Δήμου Καβάλας και υπο¬ 
βάλλει νέα πρόταση. 

16. Το τοπογραφικό διάγραμμα της Δ/νσης ΠΕ.ΧΩ.Σ., 
σε κλίμακα 1:200, με ημερομηνία Δεκεμβρίου 2011 που 
αποτελεί αναπόσπαστο τμήμα και συνοδεύει την υπ’ 
αριθμ. 263/14-02-2012 εισήγηση της Δ/νσης ΠΕ.ΧΩ.Σ 
προς το ΣΧΟΠ Καβάλας. 

17. Την υπ’ αριθμ. 1/1/07-3-2012 ομόφωνη θετική γνω¬ 
μοδότηση του Συμβουλίου Χωροταξίας Οικισμού και 
Περιβάλλοντος Καβάλας. 

18. Την από 15/3/2012 διαβίβαση της από 14-02-2012 
εισήγησης της ΔΙ.ΠΕ.ΧΩ.Σ. και της γνωμοδότησης του 
ΣΧΟΠ Καβάλας προς τον Δήμο Καβάλας για τη τήρηση 
της νόμιμης διαδικασίας εντός προθεσμίας δύο μηνών 
από την παραλαβή της πρότασης. 

19. Την άπρακτη παρέλευση της ως άνω προθεσμίας 
για γνωμοδότηση από το Δήμο Καβάλας. 

20. Το νέο τοπογραφικό διάγραμμα της Δ/νσης ΠΕ.ΧΩ.Σ., 
σε κλίμακα 1:200, με ημερομηνία Μαΐου 2012, που απο¬ 
τελεί αναπόσπαστο τμήμα και συνοδεύει την παρούσα 
απόφαση, στο οποίο τροποποιείται ο υπολογισμός της 
εισφοράς σε γη των συνιδιοκτησιών του οικοπέδου κατ’ 
εφαρμογή της παρ. 2 του άρθρου 31 του Ν.4067 «Νέος 
Οικοδομικός Κανονισμός» (ΦΕΚ 79/Α/09-04-2012), δια¬ 
τηρώντας τα λοιπά στοιχεία της ειοήγησης-πρότασης 
της Υπηρεσίας ως είχαν. 

21. Το γεγονός ότι από τις κανονιστικές διατάξεις 
της παρούσας δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ 

Επειδή: 

Στο ρυμοτομικό σχέδιο του οικισμού Καβάλας που 
εγκρίθηκε με το από 29-05-1985 π.δ/μα (ΦΕΚ Δ/279/ 
31-05-1985) στο υπό στοιχεία ΑΒΓΔΕΖΗΘΑ οικόπεδο, 
όπως αυτό αποτυπώνεται στο συνημμένο τοπογραφικό 
διάγραμμα, τμήματα του προβλέφθηκαν ως κοινωφελής 
χώρος (χρήση Μέσης Εκπαίδευσης) και ως ρυμοτομού- 
μενο (κοινόχρηστος χώρος). 

Με την υπ’ αριθμ. 2518/οικ/07-03-1989 απόφαση του 
Νομάρχη Καβάλας (ΦΕΚ Δ/163/17-03-1989) το ρυμοτομικό 
σχέδιο αναθεωρήθηκε, με βάση δε την αναθεώρηση αυτή 
το εν λόγω οικόπεδο εν μέρει ρυμοτομήθηκε και εν μέρει 
χαρακτηρίστηκε ως χώρος πολιτιστικού κέντρου. 

Επακολούθησε η έκδοση νέας νομαρχιακής αποφά- 
σεως (με αριθμ. 2681/04-03-1992) για την τροποποίηση 
του αναθεωρηθέντος ρυμοτομικού σχεδίου, κατά το 
μέρος που αφορά το οικόπεδο τούτο, το οποίο χαρα- 

κτηρίστηκε οικοδομήσιμος χώρος, η απόφαση όμως επί 
της οποίας επήλθε η τροποποίηση αυτή, δηλαδή η υπ’ 
αριθμ. 2518/οικ/07-03-1989 απόφαση του Νομάρχη Καβά¬ 
λας, ακυρώθηκε στο σύνολο της με την 1988/1994 απόφα¬ 
ση του Συμβουλίου Επικράτειας, λόγω μη προσήκουσας 
δημοσίευσής της στην Εφημερίδα της Κυβέρνησης. Με 
την 2412/1999 απόφαση του ίδιου δικαστηρίου ακυρώθηκε 
ως αναρμοδίως εκδοθείσα η 12/1204/09-02-1998 απόφαση 
του ίδιου Νομάρχη (ΦΕΚ Δ/101/20-02-1998), με την οποία 
είχε εγκριθεί νέα αναθεώρηση του σχεδίου πόλεως, στο 
διάγραμμα της οποίας το ως άνω οικόπεδο αποτελούσε 
οικοδομικό τετράγωνο (οικοδομήσιμος χώρος). 

Βάσει της υπ’ αριθμ. 2681/04-03-1992 νομαρχιακής απο- 
φάσεως, η οποία χαρακτήριζε το ανωτέρω οικόπεδο 
ως οικοδομήσιμο, εκδόθηκε νομίμως η υπ’ αριθμ. 12/ 
10-02-1994 οικοδομική άδεια του Τμήματος Πολεοδομίας 
και Πολεοδομικών Εφαρμογών της Νομαρχίας Καβάλας 
με την οποία ανεγέρθη συγκρότημα κατοικιών (πολυ¬ 
ώροφη οικοδομή). 

Κατόπιν των ανωτέρω ακυρώσεων στην περιοχή 
επανήλθε το εγκεκριμένο με το από 29-05-1985 π.δ/μα 
ρυμοτομικό σχέδιο, σύμφωνα με το οποίο το ανωτέρω 
οικόπεδο επανήλθε στον αρχικό χαρακτηρισμό του ως 
χώρος μέσης εκπαίδευσης. 

Ο επισπεύδων προσέφυγε στη Δικαιοσύνη και με την 
υπ’ αριθμ. 109/2009 απόφαση του Τριμελούς Διοικητι¬ 
κού Πρωτοδικείου Καβάλας ακυρώθηκε η άρνηση της 
Διοίκησης να άρει τη δέσμευση του χαρακτηριζόμενου 
ως κοινωφελούς χώρου τμήματος του οικοπέδου και 
να βεβαιώσει την αυτοδικαίως επελθούσα άρση της 
αναγκαστικής απαλλοτριώσεως ρυμοτομούμενου τμή¬ 
ματος του ιδίου οικοπέδου που επιβλήθηκαν με το από 
29-05-1985 π.δ/μα και αναπέμφθηκε η υπόθεση στη Δι¬ 
οίκηση προκειμένου να επιληφθεί του ζητήματος της 
τροποποίησης του ρυμοτομικού σχεδίου. 

Επειδή ο Δήμος Καβάλας με το από 21-10-2011 έγγρα¬ 
φο του δηλώνει ότι δεν υπάρχει εγγεγραμμένη πίστωση 
στον τρέχοντα προϋπολογισμό για επιβολή εκ νέου 
απαλλοτρίωσης στο εν λόγω οικόπεδο ούτε πρόθεση 
και δυνατότητα άμεσης τροποποίησης του προϋπολο¬ 
γισμού του για εγγραφή νέας πίστωσης για επιβολή εκ 
νέου απαλλοτρίωσης στο εν λόγω οικόπεδο, η Υπηρεσία 
υποχρεούται να συμμορφωθεί προς την ανωτέρω Από¬ 
φαση του Τριμελούς Διοικητικού Πρωτοδικείου Καβά¬ 
λας και να προβεί σε άρση αφενός του χαρακτηρισμού 
τμήματος του οικοπέδου από Χώρο Μέσης Εκπαίδευ¬ 
σης σε οικοδομήσιμο και αφετέρου της αναγκαστικής 
απαλλοτριώσεως ρυμοτομούμενου τμήματος του ιδίου 
οικοπέδου που επιβλήθηκαν με το από 29/05/1985 π.δ/μα, 
κατόπιν τροποποίησης του ρυμοτομικού σχεδίου. 

Σύμφωνα με την 14-02-2012 εισήγηση της Υπηρεσίας 
και βάσει της περίπτωσης ε’ της παρ. 2 του άρθρου 20 
του Ν. 2508/1997 η έκταση του οικοπέδου για την οποία 
οφειλόταν εισφορά σε γη ήταν η χαρακτηρισμένη στο 
ρυμοτομικό σχέδιο ως κοινόχρηστος χώρος, δηλαδή 
το τμήμα α-Β-ΒΙ-ΓΙ-Δ-Ε-δ-ε-α, εμβαδού 271,00 τ.μ. και η 
προκύπτουσα εισφορά σε γη ήταν 27,10τ.μ. Στη συνέχεια 
και μετά την δημοσίευση του Ν.4067 που τροποποίησε 
την ανωτέρω διάταξη, η Υπηρεσία προέβη στον επα- 
ναϋπολογισμό της εισφοράς σε γη, συμπεριλαμβανομέ¬ 
νου στην ανωτέρω έκταση και του χώρου κοινωφελούς 
χρήσεως, δηλαδή το τμήμα Α-α-ε-δ-Ζ-Η-Θ-Α, εμβαδού 
782,99 τ.μ., με προκύπτουσα συνολική επιφάνεια υπο¬ 
λογισμού τα 1053,99 τ.μ. και υποχρέωση εισφοράς σε 
γη τα 106,953 τ.μ. Ο υπολογισμός της εισφοράς σε γη, 


γίνεται σε ιδανικά μερίδια λόγω συνιδιοκτησίας και 
πε.ριλαμβάνεται στο τοπογραφικό διάγραμμα της Δ/ 
νσης ΠΕ.ΧΩ.Σ., σε κλίμακα 1:200, με ημερομηνία Μάίου 
2012, που αποτελεί αναπόσπαστο τμήμα και συνοδεύει 
την παρούσα απόφαση. 

Επειδή η αφαίρεση εισφοράς γης από τον ακάλυ¬ 
πτο χώρο του οικοπέδου είναι φανερά επιζήμια για την 
ανεγερθείσα με νόμιμη άδεια οικοδομή, επιβάλλεται 
η μετατροπή της σε ισάξια χρηματική συμμετοχή, για 
την πραγματοποίηση της οποίας ο προσδιορισμός της 
αξίας γίνεται από το αρμόδιο δικαστήριο σύμφωνα με 
τις διατάξεις του Ν. 2882/2001. 

Με την παρούσα τροποποίηση μειώνεται η συνολική 
επιφάνεια τόσο των κοινοχρήστων χώρων όσο και των 
κοινωφελών, συνεπεία συμμόρφωσης σε τελεσίδικη δι¬ 
καστική απόφαση. 

Η προτεινόμενη χρήση του χώρου είναι συμβατή με τις 
λοιπές υφιστάμενες χρήσεις στη γειτονιά, αποφασίζουμε: 

1. Εγκρίνεται η άρση δέσμευσης χαρακτηριζόμενου 
ως κοινωφελούς χώρου τμήματος οικοπέδου και άρση 
αναγκαστικής απαλλοτριώσεως ρυμοτομούμενου τμή¬ 
ματος οικοπέδου σε Ο.Τ. επί της οδού Ευ. Ζάππα 21 
στην Καβάλα που επιβλήθηκαν με το από 29/05/1985 
π.δ/μα (ΦΕΚ Δ' 279), σε συμμόρφωση με την υπ. αριθ. 
109/2009 απόφαση του Τριμελούς Διοικητικού Πρωτο¬ 
δικείου Καβάλας. 

2. Εγκρίνεται η τροποποίηση του εγκεκριμένου σχεδίου 
πόλης Καβάλας κατ’ εφαρμογή της υπ’ αριθμ. 109/2009 
Απόφασης του Τριμελούς Διοικητικού Πρωτοδικείου Κα¬ 
βάλας, όπως αυτή φαίνεται στο συνημμένο τοπογραφικό 
διάγραμμα σε κλίμακα 1:200 που θεωρήθηκε από τη Δ/ 
νση Περιβάλλοντος και Χωρικού Σχεδιασμού της Περι¬ 
φέρειας Αν. Μακεδονίας - Θράκης και συνοδεύει την πα¬ 
ρούσα Απόφαση, η οποία περιλαμβάνει: α) την άρση του 
χαρακτηρισμού του τμήματος Α-α-ε-δ-Ζ-Η-Θ-Α εμβαδού 
782,99 τ.μ. από χώρο Μέσης Εκπαίδευσης (κοινωφελής 
χρήση) σε οικοδομήσιμο, β) την άρση της αναγκαστικής 
απαλλοτριώσεως ρυμοτομούμενου τμήματος α-Β-ΒΙ-ΓΙ- 
Δ-Ε-δ-ε-α, εμβαδού 271,00τ.μ., γ) τον χαρακτηρισμό του 
τμήματος Β1-Γ-Γ1-Β1 εμβαδού 2,95τ.μ., που αποσπάται 
από όμορο Ο.Τ., ως Α.Χ.Κ.Χ., δ) τον χαρακτηρισμό του 
τμήματος β-ΒΙ-ΓΙ-Δ-γ-β, εμβαδού 122.15τ.μ., ως Α.Χ.Κ.Χ. 
σύμφωνα με το άρθρο 12, παρ. 6 του Γ.Ο.Κ., ε) την επιβολή 
εισφοράς σε γη επί του οικοπέδου και την μετατροπή 
της σε ισάξια χρηματική συμμετοχή. 

3. Εγκρίνεται ο καθορισμός όρων δόμησης του οικοδο¬ 
μήσιμου χώρου του οικοπέδου ΑΒΓΔΕΖΗΘΑ σύμφωνα με 
το από 29-05-1985 Π.Δ. (ΦΕΚ 279 Δ/31-05-1985) ως εξής: 

Αρτιότητα: πρόσωπο 14μ., εμβαδόν 300τ.μ. Συντελε¬ 
στής δόμησης :0,8 Κάλυψη: 60%Ύψος: κατά Γ.Ο.Κ. 

4. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Επιτρέπεται η υποβολή προσφυγής στον Γ ενικό Γ ραμ- 
ματέα Αποκεντρωμένης Διοίκησης Μακεδονίας - Θρά¬ 
κης, μόνο για Παράβαση του Νόμου, σύμφωνα με τις 
διατάξεις 227 και 238 του Ν. 3852/2010 (ΦΕΚ 87/Α/10) και 
σε προθεσμία δέκα πέντε (15) ημερών από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή με το θεωρημένο διάγραμμα να δη- 
μοσιευθεί στην Εφημερίδα της Κυβερνήσεως. 

Κομοτηνή, 31 Μάίου 2012 
Ο Περιφερειάρχης 
ΑΡΙΣΤΕΙΔΗΣ ΓΙΑΝΝΑΚΙΔΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
ΔΙΕΥΘΥΝΣΗ ΠΕΡΙΒΑΛΛΟΝΤΟΣ ΚΑΙ 
_ ΧΩΡΙΚΟΥ ΣΧΕΑΙΑΣΜΟΥ _ 

ΤΟΠΟΓΡΑΦΙΚΟ ΔΙΑΓΡΑΜΜΑ 

για τροποποίηση σχεοίο© πόλης Καβάλας 
κατ’ εφαρμογή της ©π. αριθμ. 109/2009 Απόφασης το© 
τριμελούς Διοικητικού Πρωτοδικείο© Καβάλας 

